section_heading: Karijera
paragraph_text: Whitford se prvi put pojavio na televiziji 1985. godine u epizodi serije The Equalizer. Filmski debi imao je 1986. godine u filmu Doorman. Prvi put na Broadwayju nastupio je 1990. godine u kazališnoj predstavi Malo dobrih ljudi čiji je autor Aaron Sorkin. To je ujedno označilo i početak njihovog dugogodišnjeg prijateljstva i zajedničkog rada. Whitford je nastupio u seriji Hitna služba, u hvaljenoj i nagrađivanoj epizodi Love's Labor Lost. Također je nastupio i u jednoj epizodi Dosjea-X (Firewalker).